Vniuersis præsentes litteras inspecturis. Guido Dei gratia Lingonensis Episcopus salutem in Domino. Nouerint vniuersi, quòd Dominus Andreas de Brocia miles, propter hoc in nostra præsentia constitutus, confitetur coram nobis, quòd cùm causa verteretur inter ipsum Andream ex vna parte,  viros Religiosos Abbatem  Conuentum Reomaensem ex altera, coram Officiali Lingonensi super iis quæ ipsi Religiosi petebant à dicto milite in villa,  finagio de Riceio in omnibus talliis; corueis, iustitiis, piscariis,  vsibus nemorum,  pluribus aliis,  sententiatum siue pronunciatum fuisset à dicto Officiali super prædictis pro ipsis Religiosis. Dictus miles, consideratâ super hoc vtilitate suâ,  commodo euidenti, non dolo inductus, nec in aliquo circumuentus, vult  expressè consentit coram nobis, quòd pro prædictis rebus, quæ sententialiter dictis Religiosis adiudicatæ fuerant, prædicti Religiosi Abbas  Conuentus singulis annis habeant,  percipiant viginti quinque libras Turonensium legalium in pecunia numerata. Quam pecuniæ summam coram nobis promittit per solemnem stipulationem prædictis Religiosis, vel eorum mandato apud Riceium singulis annis reddere,  gratum suum facere in quindena festi beati Andreæ Apostoli, provt singulis annis veniet successiuè. Promittit etiam dictus miles per stipulationem prædictam, quòd si in solutione prædictæ pecuniæ deficeret, vel in toto, vel in parte, se decem solidos Turonenses pœnæ nomine redditurum. Concedit etiam dictis Religiosis plenum vsuarium in tribus nemoribus, videlicet de Lansonna, des Enuers,  de la Forest, ad vsum domus suæ de Riceio. De terris autem dictorum nemorum, si fuerint extirpata, dictus miles vult  consentit expressè, quòd per medium inter se partiantur: vult etiam  concedit, quòd si Abbas  Conuentus Reomaensis ad villam de Riceio venerit, quandiu ibidem moram fecerit, quòd in tota Riparia piscationem habeant cum rete, lorra  artificiis, seu ingeniis piscatoriis quibuscunque. Concedit item dictus miles, quòd prædicti Religiosi teneant  habeant domos, mansos, census, costumas, terras, vineas,  omnes alios reditus, prata etiam cum ædificiis quæ in villa  finagio de Riceio tenere  habere consueuerunt. Pro quibus omnibus faciendis  fideliter obseruandis obligat prædictus miles se  successores suos,  omnia bona sua mobilia  immobilia, præsentia  futura vbicunque poterunt inueniri. Renuncians in hoc facto omni actioni  exceptioni doli,  fraudis, omníque consuetudini  statuto, priuilegio fori, indulgentiis,  gratiis à Sede Apostolica concessis  concedendis. Promittit etiam dictus miles pro se  hæredibus suis omnia ista fideliter obseruare iuramento interposito super sancta Dei Euangelia. Promisit etiam soluere decimas dictis Religiosis pro parte, quæ eos contingit de omnibus fructibus,  prouentibus, de quibus consuetum est solui in dicta villa de Riceio,  quantum ad hæc prædicta se  successores suos iurisdictioni nostræ supponit, quòd nos possimus ipsum  ipsos excommunicare vbicunque se transferrent,  terram suam ponere sub districtæ sententiæ interdicto. Incuius rei testimonium ad preces dicti militis præsentibus litteris sigillum nostrum duximus apponendum. Datum anno Domini millesimo ducentesimo sexagesimo septimo, mense Februario.